**“Соттук-эксперттик иш жөнүндө” Кыргыз Республикасынын**

**мыйзамына өзгөртүүлөрдү киргизүү тууралуу” Кыргыз Республикасынын мыйзамынын долбооруна Маалымкат-негиздеме**

Бул “Соттук-эксперттик иш жөнүндө”мыйзамына өзгөртүүлөрдү киргизүү Мыйзам долбоору Кыргыз Республикасынын Президентинин 8-февралдагы “Кыргыз Республикасынын мыйзамдарына инвентаризация жүргүзүү жөнүндө” Жарлыгынын негизинде Кыргыз Республикасынын мыйзамдарын инвентаризациялоонун алкагында жана 2021-жылдын 11-апрелинде референдумда (жалпы элдик добуш берүү) кабыл алынган Кыргыз Республикасынын Конституциясына ылайык келтирүүнүн алкагында даярдалды.

Белгилей кетсек, аталган Мыйзам 2013-жылы кабыл алынган. Ал арада Кыргыз Республикасынын Кылмыш-жаза кодексинин, Кыргыз Республикасынын Кылмыш-жаза процессуалдык кодексинин, Кыргыз Республикасынын Укук бузуулар жөнүндө кодексинин жаңы редакциясы кабыл алынып, 2021-жылдын 28-октябрында № 126 токтом менен күчүнө кирген.

Ошентип, сунушталган Мыйзам долбоору “Соттук-эксперттик иш жөнүндө” Мыйзамдын нормаларын аталган ченемдик укуктук актыларга ылайык келтирүүгө, ошондой эле анын айрым жоболорун жакшыртууга багытталган.

Мыйзам долбооруна сунушталган өзгөртүүлөр ошондой эле Кыргыз Республикасынын бир катар мыйзамдарынын аталышын туура атоо жагынан техникалык тактоого багытталган.

Ошол эле учурда, сунушталып жаткан бир катар өзгөртүүлөр да мазмундуу болуп саналат.

Кыргыз Республикасынын Кылмыш-жаза процессуалдык Кодексинин (мындан ары — КЖПК) 179-беренесинин 3-бөлүгүнө ылайык, мыйзам менен каралган тартипте жана шарттарда атайын билимге ээ болгон башка адамдар тарабынан бир жолку тартипте, экспертиза тапшырылышы жана алар тарабынан аткарылышы мүмкүн.

Ушуга байланыштуу Мыйзам долбоорунун 13-беренесинин 4-бөлүгү атайын билими бар, бирок соттук эксперт болуп саналбаган адамдардын экспертиза жүргүзүү маселелерин чечүү сунуш кылынат.

Соттук-эксперттик кызматтын (мындан ары - СЭК) эксперттик чөйрөсүндө бул маселе боюнча ар кандай пикирлер, анын ичинде мамлекеттик соттук-эксперттик уюмдардын гана тарабынан жүргүзүлүүчү экспертизалардан тышкары, мамлекеттик эмес соттук-эксперттик уюмдар соттук экспертизанын бардык түрлөрүн жүргүзүүчү чектөөлөр жөнүндө айтылат.

Бирок, КЖПКнын 179-беренесинин 3-бөлүгүнө ылайык, экспертиза мамлекеттик жана (же) мамлекеттик эмес эксперттер тарабынан тапшырылышы жана алар тарабынан аткарылышы мүмкүн. Мындан тышкары, КЖПКнын аталган беренесинин 12 жана 13-бөлүктөрүнө ылайык, кылмыш иши карамагында турган сотко чейинки өндүрүш органынан изилдөө объекттерин талап кылуунун зарылдыгы жок болгон учурда, өзүнүн же көрсөтүлүүчү укуктарын же кызыкчылыктарын коргогон процесстин катышуучулары экспертизаны келишимдик негизде жүргүзүү жөнүндө эксперттик уюмга өз алдынча кайрылууга укуктуу.

Мындай учурда, эксперттик корутунду берүү тууралуу өтүнүч жөнөтүлгөндүгү жөнүндө бир эле мезгилде прокурорго, сотко чейинки өндүрүштү жүзөгө ашырган тергөөчүгө маалымдалат, алар зарыл болгондо экспертке кошумча суроолорду жөнөтө алат. Коргоочу тараптан өтүнүчү боюнча тергөө судьясынын токтомунун негизинде берилген эксперттин корутундусу эки нускада түзүлөт, анын бири тергөөчүгө жөнөтүлөт.

Ошентип, Кылмыш-жаза процессуалдык кодекси мамлекеттик эмес соттук-эксперттик уюмдардын соттук экспертизалардын айрым түрлөрүн жүргүзүү укугун чектебейт, кандай учурларда экспертиза жүргүзүлүп жатканына карабастан. Зарыл болгон учурда экспертизаны дайындаган орган (жак) мыйзам менен каралган тартипте жана шарттарда атайын билимге ээ болгон башка адамдар тарабынан бир жолку тартипте экспертиза жүргүзүүнү тапшыра алат.

Ошол эле учурда, статистика көрсөткөндөй, 2019-жылдан бери келип түшкөн материалдардын саны төмөндөө тенденциясына ээ, бул биринчи кезекте Кыргыз Республикасындагы соттук-укуктук реформага байланыштуу, анын алкагында кылмыштын айрым түрлөрү административдик укук бузуулар жөнүндө иштер катары кайра квалификацияланган. Ошондой эле, соттук экспертизаларды дайындоодо, дайындаган орган (жак) бир нече кылмыш иштерин бириктирүүнү практикалай башташкан, анын жыйынтыгында «көп объектилүү» изилдөө болгондугуна байланыштуу экспертизанын татаалдыгы күчөгөн.

Ошол эле учурда, жүргүзүлгөн талдоо эксперттердин иш жүктөмү белгиленген нормаларынан орто эсеби менен 2,5 эсеге ашканын көрсөттү. Эң жогорку жүк курулуш-техникалык, экономикалык, автотехникалык, лингвистикалык, дин таануу, компьютердик-техникалык экспертизаларга жана материалдарды, заттарды жана буюмдарды криминалистикалык изилдөөдө байкалат. Көрсөтүлгөн экспертизалардын түрү башка экспертизаларга караганда бир ирет узак жүргүзүлөт, бул изилденүүчү объекттердин чоң көлөмүнө, ошондой эле экспертиза жүргүзүүсүнүн татаалдыгына байланыштуу.

Бул контекстте Кыргыз Республикасынын укук системасында соттук-эксперттик иштин ролун өзгөчө белгилей кетүү керек, анткени экспертиза далилдердин түрлөрүнүн бири болуп саналат, ал эми айрым учурларда – соттук процесстин жалгыз далили. Соттук эксперттердин изилдөөлөрүнүн негизинде тергөө, ошондой эле соттук органдардын көпчүлүк чечими кабыл алынат

Иштин мындай абалы чыгымдарды азайтуу, жүктүн ашыкча түрлөрүн кыскартуу, эмгек өндүрүмдүүлүгүн жогорулатуу максатында ишти жакшыртуунун жаңы формаларын издөөгө мажбурлайт. Ушуга байланыштуу СЭК “Соттук-эксперттик иш жөнүндө” Мыйзамга мамлекеттик соттук-эксперттик уюмдар гана тарабынан жүргүзүлө турган экспертизалардын тизмесин көбөйтүүнү жана мамлекеттик эмес соттук-эксперттик уюмдарына Кыргыз Республикасынын Министрлер Кабинети тарабынан тартиби жана шарттары аныктала турган экспертизалардын тиешелүү түрлөрү аутсорсингге өткөрүлүп берилиши мүмкүндүгү нормаларын кам көрүүшүн сунуштайт.

Бул учурда, соттук иштер боюнча – соттук-техникалык экспертизаны чектөөлөрдүн тизмесинен алып салууну жана аталган Мыйзамдын 13-беренесин төмөнкү түрлөрү менен толукталышын туура деп эсептейбиз, анткени алардын көбү Кыргыз Республикасында жаңы, бул аларды ишке ашыруунун тийиштуу практикасы жок экендигин жана республиканын кадрдык потенциалынын төмөндүгүн билдирет.

Мыйзам долбоорунун 13-беренесинин 3-бөлүгүндө көрсөтүлгөн экспертизанын түрлөрүн аутсорсингге өткөрүлүп берилишинин практикалык колдонуусу аутсорсингдик мамилелердин субъекттери катары чыккан эки тараптын өз ара аракеттенүүсүн билдирет. биринчи тарап – СЭК, кандайдыр бир милдеттерди же процесстерди ишке ашырууну толугу менен же жарым-жартылай мамлекеттик эмес соттук-эксперттик подрядчы уюмдарга өткөрүп берүүчү. Экинчи тарап – аутсорсер-уюму, белгилүү бир шарттарда соттук-тергөө органдарына соттук-эксперттик изилдөөлөрдү жүргүзүү боюнча кызматтарды көрсөтүүчү. Аутсорсердик уюм катары Кыргыз Республикасынын Министрлер Кабинети тарабынан белгиленген талаптарга жана критерийлерге жооп берген жана аларга жүктөлгөн милдеттерди аткарууга мүмкүндүк берүүчү бир катар мүнөздөмөлөргө ээ болгон бардык мамлекеттик эмес соттук-эксперттик уюмдар чыга алат.

СЭКтин ар кандай тапшырмаларын аутсорсингге өткөрүп берүүнү уюштуруу процессин аныктоо Кыргыз Республикасынын Министрлер Кабинетинин компетенциясына кирет. Чектелген түрлөрдүн тизмесинен соттук экспертизаларды даярдоо функциялары жүктөлгөн соттук-эксперттик уюм - аутсорсер ылайыктуулугун текшерүүнүн жыйынтыгы боюнча Ведомстволор аралык комиссиянын чечими менен аныкталат.

Бул планда, Кыргыз Республикасынын мамлекеттик жана муниципалдык кызмат көрсөтүүлөр жөнүндө мыйзамдарына ылайык мамлекеттик жана муниципалдык мекемелер мамлекеттик жана муниципалдык кызмат көрсөтүүлөрдү аткарууну юридикалык жана жеке жактарга акча каражаттарын жана булактарды которуу менен өткөрүп бере аларын белгилей кетүү керек.

Мыйзамдын 14-беренесинин 3-бөлүгүндө Кыргыз Республикасынын кылмыш-жаза мыйзамдарында каралбаган соттуулукту алып салуу институтун алып салуу сунушталууда.

22-беренеге өзгөртүүлөр соттук эксперттин жоопкерчилигинин түрлөрүн тактоого, атап айтканда, жоопкерчиликтин “административдик жоопкерчилик” сыяктуу түрүн алып салууга багытталган, анткени азыркы учурда административдик жоопкерчилик деп жеке жана юридикалык жактардын укуктарын бузган мыйзамсыз жана негизсиз чечимдери, аракеттери жана аракетсиздиги үчүн административдик органдардын жоопкерчилиги түшүнүлөт.

Ошондой эле 22-берененин 3-бөлүгүндө эксперттин компетентсиздиги аныкталгандан кийин аны күбөлүктөн ажыратуу укугуна [комиссиянын] укугун күбөлүктөн ажыратуу милдети менен алмаштыруу сунушталууда. Ошол эле учурда, долбоордун 30-беренесинде мамлекеттик жана мамлекеттик эмес соттук-эксперттик уюмдар келишимдик негизде жеке жана юридикалык жактардын кайрылуулары боюнча изилдөө жүргүзүүгө укуктуу болгон ченемдер каралган.

Ал эми 2013-жылы “Соттук-эксперттик иш жөнүндө” Кыргыз Республикасынын Мыйзамы кабыл алынгандан бери Кыргыз Республикасынын Кылмыш-жаза процессуалдык мыйзамдарына бир нече жолу өзгөртүүлөр жана толуктоолор киргизилип, 2021-жылы жаңы редакциясы кабыл алынган. Бул мыйзам долбоору тарабынан сунушталып жаткан өзгөртүү мамлекеттик эмес (жеке) соттук-эксперттик уюмдарды аутсорсингге өткөрүү жолу менен эксперттик изилдөөлөрдүн айрым түрлөрүн (анын ичинде жазык иштери боюнча) жүргүзүү укугун берүүгө мүмкүндүк берет. Бул демилге, жогоруда айтылгандардан тышкары, жеке соттук экспертиза институтун өнүктүрүү жана алардын соттук териштирүүлөрдөгү атаандаштыкка жөндөмдүүлүгүн (атаандаштыгын), экспертизаларды даярдоонун мөөнөтүн кыскартуу жана мамлекеттик эксперттердин жүгүн азайтуу максаттарын көздөйт.

Бул Мыйзам долбоорун кабыл алынышы социалдык, экономикалык, укуктук, адам укуктары, гендердик, экологиялык жана коррупциялык кесепеттерге алып келбейт.

Сунушталган мыйзам долбоору “Кыргыз Республикасынын ченемдик укуктук актылары жөнүндө” Мыйзамдын 22-беренесине ылайык коомдук талкуулоо жол-жобосу үчүн Министрлер Кабинетинин расмий сайтына жана Кыргыз Республикасынын ченемдик укуктук актыларынын долбоорлорун коомдук талкуулоонун бирдиктүү порталына (koomtalkuu.gov.kg) жайгаштыруу үчүн жөнөтүлдү.

Сунушталган долбоор колдонуудагы мыйзамдардын ченемдерине, ошондой эле белгиленген тартипте күчүнө кирген, Кыргыз Республикасы катышкан эл аралык келишимдерге каршы келбейт.

Кыргыз Республикасынын Министрлер Кабинетинин бул токтомунун долбоорун кабыл алуу республикалык бюджеттен кошумча финансылык чыгымдарга алып келбейт.

Сунушталган долбоор жөнгө салуучу таасирди талдоону талап кылбайт, анткени ал ишкердик ишти жөнгө салууга багытталган эмес.